《雪梅》
宋•卢梅坡
有梅无雪不精神,有雪无诗俗了人。
日暮诗成天又雪,与梅并作十分春。
《梅花》
宋•王安石
墙角数枝梅,凌寒独自开。
遥知不是雪,为有暗香来。
《题画梅》
清•李方膺
挥毫落纸墨痕新,几点梅花最可人。
愿借天风吹得远,家家门巷尽成春。
《梅花绝句》
宋•陆游
闻道梅花坼晓风,雪堆遍满四山中。
何方可化身千亿,一树梅花一放翁。
《卜算子•咏梅》
现代•毛泽东
风雨送春归,飞雪迎春到。
已是悬崖百丈冰,犹有花枝俏。
俏也不争春,只把春来报。
待到山花烂漫时,她在丛中笑。
《忆梅》
唐•李商隐
定定住天涯,依依向物华。
寒梅最堪恨,常作去年花。
《白梅》
元•王冕
冰雪林中着此身,不同桃李混芳尘。
忽然一夜清香发,散作乾坤万里春。
《杂诗(之一)》
唐•王维
君自故乡来,应知故乡事。
来日绮窗前,寒梅着花未。
《早梅》
唐•齐已
万木冻欲折,孤根暖独回。
村前深雪里,昨夜一枝开。
《墨梅》
明•张臬
山边幽谷水边村,曾被疏花断客魂。
犹恨东风无意思,更吹烟雨暗黄昏。
《早梅》
宋•李公明
东风才有又西风,群木山中叶叶空。
只有梅花吹不尽,依然新白抱新红。
《墨梅》
元•王冕
我家洗砚池边树,朵朵花开淡墨痕。
不要人夸好颜色,只留清气满乾坤。
《早梅》
唐•张谓
一树寒梅白玉条,回临村路傍溪桥。
不知近水花先发,疑是经冬雪未销。
《梅》
宋•王琪
不受尘埃半点侵,竹篱茅舍自甘心。
只因误识林和靖,惹得诗人说到今。
《雪梅》
宋•卢梅坡
梅雪争春未肯降,骚人阁笔费评章。
梅须逊雪三分白,雪却输梅一段香。
《杨柳枝词》
唐•刘禹锡
塞北梅花羌笛吹,淮南桂树小山词。
请君莫凑前朝曲,听唱新翻杨柳枝。
《初识梅花》
卢撰
江北不如南地暖,江南好断北人肠。
胭脂桃颊梨花粉,共作寒梅一面妆。
《十一月后庭花盛开之二》
宋•蔡襄
日暖香繁巳盛开